Ģedimins Ķirķils

Ģedimins Ķirķils (; dzimis , miris ) bija Lietuvas politiķis no Lietuvas sociāldemokrātu partijas (LSDP). Lietuvas premjerministrs no 2006. gada 4. jūlija līdz 2008. gada 9. decembrim.

 Dzīvesgājums 
Dzimis Viļņā. Pēc dienesta PSRS Jūras kara flotē (1969—1972) strādāja par restauratoru, atjaunodams Lietuvas kultūras pieminekļus. No 1974. gada neklātienē mācījās Viļņas Pedagoģiskajā institūtā, no 1978. līdz 1982. gadam — Viļņas Augstākajā partijas skolā. No 1982. līdz 1990. gadam Lietuvas Komunistiskās partijas instruktors. Bija Lietuvas komunistu līdera Aļģirda Brazauska palīgs. Pēc Lietuvas neatkarības atgūšanas piecas reizes ievēlēts Seimā. No 2004. gada decembra līdz 2006. gada jūlijam — Lietuvas aizsardzības ministrs. Kļuva par Lietuvas premjerministru, kad demisionēja Aļģirta Brazauska valdība. No 2007. gada maija līdz 2009. gada martam, kad par partijas vadītāju ievēlēja Aļģirdu Butkeviču, bija LSDP līderis. Pēc 2008. gada Seima vēlēšanām valdības sastādīšanu uzticēja Andrjum Kubiļum un LSDP nokļuva opozīcijā.

2017. gadā Ķirķils izstājās LSDP un kopā ar vairākiem citiem sociāldemokrātu deputātiem nodibināja Lietuvas Sociāldemokrātu darba partiju (vālāko Lietuvas Reģionu partiju), un līdz 2021. gadam bija tās priekšsēdētājs. Miris 2024. gada 20. aprīlī.Miris bijušais Lietuvas premjerministrs Ķirķils LETA 2024. gada 21. aprīlī

 Atsauces 

 Ārējās saites 

 Ģedimina Ķirķila mājaslapa

Kategorija:1951. gadā dzimušie
Kategorija:2024. gadā mirušie
Kategorija:Cilvēki no Viļņas
Kategorija:Seima deputāti
Kategorija:Lietuvas premjerministri